Koordinatės: 56°14′27.67″ š. pl. 23°38′1.81″ r. ilg.﻿ / ﻿56.2410194°š. pl. 23.6338361°r. ilg.﻿ / 56.2410194; 23.6338361


|  |
| --- |
| **Joniškio žemės ūkio mokykla** |
| Joniškio žemės ūkio mokykla herbasJoniškio žemės ūkio mokykla herbas |
| Joniškio žemės ūkio mokykla |
| **Adresas** | Upytės g. 77, Joniškis |
| **Direktorius(-ė)** |  |
| **Mokinių skaičius** | 530 (2011 m.) |
| **Įkūrimo data** | 1987 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | - |

Mokyklos vėliava
2015 m.
Technologijų mokymo centras
**Joniškio žemės ūkio mokykla** – profesinio mokymo įstaiga, teikianti pirminį ir tęstinį profesinį mokymą. Įstaigos kodas 190804219. Steigėjas Lietuvos Respublikos švietimo ir mokslo ministerija. Adresas – Upytės g. 77, LT-84152, Joniškis. 

Mokykloje ruošiami aukšto profesinio lygio žemės ūkio bei pramonės darbininkai ir verslo specialistai. Veikia mokyklos Gruzdžių skyrius Gruzdžiuose, Šiaulių rajone.

Apie mokyklą
------------

Mokykla istoriją skaičiuoja nuo 1987 m. kai pirmuosius 220 moksleivių priėmė naujai pastatyta Vidurinė profesinė technikos mokykla nr.99. Vėliau mokyklos pavadinimas keitėsi 4 kartus. Nuo pat pirmųjų mokslo metų mokyklai vadovauja edukologijos magistras Liudas Jonaitis.

Mokykla tapusi viena gražiausių vietų Joniškyje. Mokykloje veikia mažoji paveikslų galerija, kurioje ekspozicija nuolat atnaujinama. Mokykloje kasmet organizuojami medžio skulptorių plenerai. Veikia biblioteka-informacinis centras su skaitykla, bendrabutis, mokomosios dirbtuvės su technikos remonto sale, garažai, degalinė, valgykla, sporto aikštynas, mokomoji ferma-laboratorija, autodromas vairuotojų mokymui, Gruzdžiuose pastatytas modernus profesinio technikos mokymo centras, kuris buvo finansuojamas iš Europos Sąjungos lėšų. Įrengtos 3 kompiuterių klasės, vaizdo konferencijų salė, užmiestyje yra 86 ha mokomasis ūkis. Geriausiems studentams ir moksleiviams sudaroma galimybė pasimokyti bei gamybinę praktiką atlikti užsienio šalyse.

2012 m. mokyklą baigė 23-ioji absolventų laida. Pagrindinio profesinio mokymo diplomai įteikti 164 moksleiviams, tarp jų įteiktas ir 3000-tasis profesinio mokymo diplomas nuo mokyklos gyvavimo pradžios.

Mokymo programos
----------------

Šiuo metu mokoma pagal 8 pirminio profesinio mokymo programas. Mokosi per 500 mokinių. Mokykla turi gimnazijos statusą, čia ateina mokytis pagrindinę mokyklą baigę mokiniai. Jie per dvejus metus įgyja vidurinį išsilavinimą. Mokydamiesi profesijos, mokiniai įgyja vidurinį išsilavinimą ir vieną iš specialybių. Mokykloje įdiegtos skirtingos mokymo programos, kurios yra skirtos suaugusiems įgyti profesinę kvalifikaciją, asmenims, turintiems pagrindinį išsilavinimą ir siekiantiems vidurinio išsilavinimo bei asmenims, turintiems vidurinį išsilavinimą:

|  |  |
| --- | --- |
| * Apdailininko (statybininko)
* Plytelių klojėjo mokymo
* Tinkuotojo
* Statybos verslo organizatoriaus
* Statybos verslo paslaugų teikėjo
* Lengvų drabužių siuvėjo
* Barmeno
* Padavėjo
* Pardavėjo
 | * Technikos priežiūros verslo darbuotojo
* Savaeigių žemės ūkio mašinų vairuotojo (traktorininko)
* Traktorių vairuotojo (traktorininko)
* Tarptautinių vežimų vairuotojo ekspeditoriaus
* Kaimo verslų darbuotojo
* Žemės ūkio gamybos verslo darbuotojo
* Želdinių tvarkytojo
* Kompiuterio ir organizacinės technikos operatoriaus
* Apskaitininko ir kasininko
 |

Direktoriai
-----------

* Liudas Jonaitis (1987–dabar)

Žymūs auklėtiniai
-----------------

* Asta Lukošiūnienė, Joniškio politikė

Šaltiniai
---------

1. Joniškio žemės ūkio mokykla
2. ↑   Joniškio žemės ūkio mokykla
3. ↑  Joniškio žemės ūkio mokykla. AIKOS[neveikianti nuoroda]
4. ↑   Plenerai Joniškio žemės ūkio mokykloje
5. ↑   Archyvuota kopija 2013-10-28 iš Wayback Machine projekto. 3000-tasis profesinio mokymo diplomas

Nuorodos
--------

* Sąrašas:Lietuvos profesinio mokymo įstaigos
* Oficiali mokyklos svetainė